
РЕШЕНИЕ

№ 62 / 23.06.2011 г.

ПРОТОКОЛ № 8 / 23.06.2011 г.

ОТНОСНО: Намаляване на първоначалната тръжна наемна цена по Решение №24/07.04.2011г. на ОбС – гр. Елена

Постъпило е заявление с вх. №РД.02.15-201/14.06.2011г. от „БТК”АД гр. София за намаляване на първоначалната тръжна наемната цена по Решение №24/07.04.2011г. на ОбС – гр. Елена, за провеждане на процедура за отдаване под наем на част от имот публична общинска собственост, а именно част от ретранслаторна станция, находяща се в местността „Ямата”, землището на с. Дрента , община Елена. Същото е необходимо във връзка със стремежа на оператора да осигури със сигнал района на с. Дрента, община Елена, има инвестиционна инициатива да изгради Приемно Предавателна Станция /ППС/ RP5508_Drenta_A - част от третата национална мрежа за безжична комуникация по стандарт GSM/UMTS, с цел подобряване на качеството на мобилните телефонни връзки, на територията на Република България. Поради по– горе изложеното и на основание чл.21, ал.1, т.8 от ЗМСМА, чл.14, ал.7 от ЗОС, ОБЩИНСКИ СЪВЕТ – ЕЛЕНА

РЕШИ:

1. Намалява първоначалната тръжна наемна цена за месец за отдаване под наем на част от недвижим имот - публична общинска собственост, за срок от 10 /десет/ години, за разполагане на антенни устройства, находящ се в землището на с.Дрента, община Елена, която част представлява: 5.74 (пет цяло и седемдесет и четири стотни) квадратни метра от основното помещение, заедно с ½ идеална част от коридора и част от ЖР кула между кота 12,5-16,00 м. и между кота 18,00-19,00 от едноетажна масивна сграда с предназначение „Ретранслатор”, цялата с площ от 30 (тридесет) квадратни метра, която сграда е разположена в имот № 239002, находящ се в местността „Ямата”, в землището на с.Дрента, община Елена, ЕКТТЕ 23710, при граници на целия имот: № 239001 – изоставена нива насл. на Стою Първанов Николов, № 239005 – полски път на община Елена, № 239003 – изоставена нива на насл. на Златю Николов Златев, № 239004 – изоставена нива на Георги Иванов Първанов, който имот е актуван с АПОС № 558/15.03.2011 г., вписан в Служба по вписвания гр.Елена под №134, том І, на 18.03.2011 г. от 330 /триста и тридесет/ лв. на 100/сто лева/ лв. без ДДС – първоначална наемна цена за месец.
2.Упълномощава Кмета на община Елена да организира и проведе търга, и да сключи договор със спечелилия търга участник.

